## Naredba o zaštiti riba i drugih morskih organizama

### NN 101/2002 (30.8.2002.), Naredba o zaštiti riba i drugih morskih organizama

# MINISTARSTVO POLJOPRIVREDE I ŠUMARSTVA

1660

Na temelju članka 48. stavka 3. točke 1., 2. i 3. Zakona o morskom
ribarstvu (»Narodne novine«, br. 46/97 – pročišćeni tekst) ministar
poljoprivrede i šumarstva donosi

## NAREDBU

### O ZAŠTITI RIBA I DRUGIH MORSKIH ORGANIZAMA

I.

Ovom Naredbom određuje se:

– što se razumijeva pod
nedoraslim ribama i drugim morskim organizmima,

– najmanja veličina
gospodarski važnih vrsta riba i drugih morskih organizama ispod koje se ne
smiju loviti, sakupljati niti stavljati u promet,

– lovostaj za pojedine vrste
morskih riba i drugih morskih organizama, odnosno vrijeme kad se ne smiju
loviti, sakupljati niti stavljati u promet.

II.

Nedoraslim ribama i drugim
morskim organizmima smatraju se svi razvojni oblici riba i drugih morskih
organizama koji su ispod veličina propisanih ovom Naredbom.

III.

Najmanje veličine gospodarski
važnih vrsta riba i drugih morskih organizama ispod koje se ne smiju loviti,
sakupljati niti stavljati u promet jesu:

1. Za ribe (PISCES)

Arbun (*Pagellus erythrinus*)                         12 cm

Cipal bataš (*Mugil
cephalus*)                        20 cm

Cipli (*Liza
sp., Chelon sp*.)
16 cm

Fratar, pic, šarag
(*Diplodus spp*.)                  15
cm

Gof (*Seriola
dumerili)*
45 cm

Grdobina (*Lophius
spp.*)                               30
cm

Iglan (*Tetrapturus
belone*)                          120
cm

Iglun (*Xiphias
gladius*)
120 cm

Inćun (*Engraulis
encrasicolus*)                       9
cm

Kantar (*Spondyliosoma
cantharus*)              18 cm

Kavala (*Sciaena
umbra*)
30 cm

Kirnja (*Epinephelus
spp*.)                             45
cm

Komarča (*Sparus
aurata*)                            20
cm

List (*Solea
vulgaris*)
20 cm

Lubin (*Dicentrarchus
labrax*)                       23 cm

Oslić (*Merluccius
merluccius*)                      16 cm

Pagar (P*agrus
pagrus*)
30 cm

Palamida (*Sarda
sarda*)
45 cm

Papalina (*Sprattus
phalericus*)                        8
cm

Skuša (*Scomber
scombrus*)                          18
cm

Srdela (*Sardina
pilchardus* )                        10 cm

Škrpina (*Scorpaena
scrofa*)                          25 cm

Trlja (*Mullus
spp.*)                                        11 cm

Tunj (*Thunnus
thynnus*)                  70 cm (6,4
kg)

Zubatac (*Dentex
dentex*)                              30
cm

2. Za rakove (CRUSTACEA)

Hlap (*Hommarus gammarus*)                      24
cm

Jastog (*Palinurus
elaphas*)                           24 cm

Rakovica (*Maja
squinado*)                           10
cm

Škamp (*Nephrops
norvegicus*)                      7 cm

3. Za školjke (BIVALVIA)

Jakovljeva kapica (*Pecten
jacobaeus*)          10 cm

Kokoš, prnjavica (*Venus
spp*.)                     2,5 cm

Kućica (*Ruditapes
decussatus*)                   2,5
cm

Kunjka (*Arca
noae*)                                       5
cm

IV.

Ribe, rakovi i školjke koje
su ispod propisanih veličina navedenih u glavi III. ne smiju se prerađivati,
zadržavati na palubi, prenositi na drugo plovilo, iskrcavati, transportirati, skladištiti
ili stavljati u promet, nego se trebaju odmah vratiti u more.

V.

Veličina u smislu ove
Naredbe:

1. za ribe je dužina tijela
izmjerena od vrška glave do kraja ispružene repne peraje;

2. za rakove je dužina tijela
izmjerena od vrha šiljka (rostruma) do kraja ispružene repne peraje, a za
rakovicu je to najveća širina oklopa;

3. za školjkaše je njihov najveći promjer.

Grafički prikazi mjerenja veličine riba i drugih morskih organizama dani
su u prilogu 1., 2., i 3. ove Naredbe i čine njen sastavni dio.

VI.

Vrijeme lovostaja, odnosno razdoblje u godini, u kojem se ribe ili drugi
morski organizmi ne smiju loviti niti stavljati u promet, bilo živi ili u
svježem stanju je:

1. Ribe (PISCES):

Drozd (*Labrus viridis*) – trajno;

Kavala (*Sciena umbra*) – od 15. svibnja do 15. srpnja;

Kirnje (*Epinephelus spp*) – od 01. srpnja do 31. kolovoza;

Šarag (*Diplodus sargus*) – od 15. ožujka do 30. travnja;

Zubatac (*Dentex dentex*) – od 15. travnja do 15. lipnja.

2. Rakovi (CRUSTACEA):

Hlap (*Hommarus gammarus*) – od 1. rujna do 31. svibnja;

Jastog (*Palinurus elaphas*)
– od 1. rujna do 30. svibnja;

Rakovica (*Maja squinado*)
– od 1. lipnja do 30 studenoga.

VII.

Bez obzira na njihovu
veličinu, u more se moraju odmah nakon ulova vratiti ženke:

– jastoga i hlapa s vanjskim
jajima;

– rakovice sa zatamnjenim
vanjskim jajima.

VIII.

Odredbe ove Naredbe o
najmanjoj veličini i lovostaju ne odnose se na ribe i druge morske organizme iz
uzgoja.

IX.

Danom stupanja na snagu ove
Naredbe prestaje važiti Nared­ba o zaštiti riba i drugih morskih organizama
(»Narodne novine«, br. 145/98).

X.

Ova Naredba stupa na snagu
osmog dana od dana objave u »Narodnim novinama«.

Klasa: 011-02/02-01/73
Urbroj: 525-1-02-1
Zagreb, 26. kolovoza 2002.

Ministar
poljoprivrede i šumarstva
**mr. sc. Božidar Pankretić,** v. r.

![](dodatni/358567.gif)

Naredba, NN 101/2002-1660